
   REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3


		      


R E P U B L I K A    H R V A T S K A

R J E Š E N J E

	Trgovački sud u Rijeci, OIB 88785964957, po stečajnom sucu Danieli Korlević, u stečajnom postupku nad imovinom dužnika pojedinca MLADENA SKORIĆ vl. poljoprivredno-prijevozničkog obrta EKO SKORIĆ, Umag, Soši 49c, OIB 92877105292, dana 2. veljače 2018.

r i j e š i o     j e

I. Stečajnom upravitelju Ljubici Juranović-Skočić, Kastav, Ćikovići 26/11, OIB 88499470397, daje se suglasnost za djelomičnu diobu stečajne mase namirenjem stečajnih vjerovnika prvog višeg isplatnog reda u iznosu 175.758,61 kn što predstavlja 100% utvrđenih tražbina stečajnih vjerovnika prvog višeg isplatnog reda. 
II. Stečajnom upravitelju Ljubici Juranović-Skočić, Kastav, Ćikovići 26/11, OIB 88499470397, daje se suglasnost za djelomičnu diobu stečajne mase namirenjem stečajnih vjerovnika drugog višeg isplatnog reda u iznosu 386.785,77 kn što predstavlja 100% utvrđenih tražbina stečajnih vjerovnika drugog višeg isplatnog reda. 

Obrazloženje

	Stečajni upravitelj je 22. siječnja 2018. podnio stečajnom sucu zahtjev za djelomičnu diobu stečajne mase namirenjem stečajnih vjerovnika prvog višeg isplatnog reda u iznosu 175.758,61 kn, što predstavlja 100% ukupno utvrđenih tražbina stečajnih vjerovnika prvog višeg isplatnog reda i 386.785,77 kn što predstavlja 100% ukupno utvrđenih tražbina stečajnih vjerovnika drugog višeg isplatnog reda.
	Na ispitnom ročištu utvrđene su tražbine stečajnih vjerovnika viših isplatnih redova u ukupnom iznosu od 338.096,03 kn.
	Naknadno je stečajni vjerovnik drugog višeg isplatnog reda GEOTEHNA VARAŽDIN d.o.o. Turčin čija je tražbina utvrđena u iznosu od 57.327,80 kn povukao prijavu tražbine u cjelosti.
	Stečajni upravitelj osporio je tražbinu stečajnog vjerovnika prvog višeg isplatnog reda REPUBLIKE HRVATSKE u iznosu od 175.758,61 kn, tražbinu stečajnog vjerovnika drugog višeg isplatnog reda REPUBLIKE HRVATSKE u iznosu 106.017,54 kn i tražbinu stečajnog vjerovnika drugog višeg isplatnog reda TEHNIKA d.d. Zagreb u iznosu od 81.366,11 kn.
	U parničnom postupku koji se vodio u predmetu poslovni broj P-647/15 radi utvrđivanja osporene tražbine prvog i drugog višeg isplatnog reda, pravomoćno je utvrđena tražbina stečajnog vjerovnika prvog višeg isplatnog reda REPUBLIKE HRVATSKE u iznosu od 175.758,61 kn te tražbina stečajnog vjerovnika drugog višeg isplatnog reda REPUBLIKE HRVATSKE u iznosu od 106.017,54 kn.
	Na prijedlog stečajnog vjerovnika REPUBLIKE HRVATSKE sud je ispravio tablicu te utvrdio da je tražbina stečajnog vjerovnika prvog i drugog višeg isplatnog reda REPUBLIKE HRVATSKE utvrđena u ukupnom iznosu od 281.776,15 kn.
	Stečajni upravitelj osporio je tražbinu stečajnog vjerovnika drugog višeg isplatnog reda TEHNIKA d.d. Zagreb u iznosu od 81.366,11 kn. Stečajni vjerovnik upućen je na parnicu radi utvrđivanja osporene tražbine u iznosu od 81.366,11 kn, a koji postupak još nije pravomoćno okončan.	
	Stečajni upravitelj je izdvojio iznos od 81.366,11 kn do pravomoćnog okončanja parničnog postupka, a koji bi pripao stečajnom vjerovniku drugog višeg isplatnog reda da njegova tražbina nije osporena.
	U parničnom postupku koji se vodio kod Trgovačkog suda u Zagrebu u predmetu poslovni broj P-752/17 po tužbi tužitelja Mladena Skorića, vl. poljoprivredno-prijevozničkog obrta EKO SKORIĆ protiv tuženika TEHNIKA d.d. Zagreb,  radi isplate 710.873,12 kn, sklopljena je dana 31. ožujka 2017. sudska nagodba u kojoj se tuženik obvezao tužitelju isplatiti ukupan iznos od 1.350.000,00 kn sa zateznim kamatama i troškovima postupka. Na žiro račun dužnika po sklopljenoj sudskoj nagodbi pristigla je uplata novčanih sredstava u visini glavnice 1.350.000,00 kn i 8.215,56 kn na ime zateznih kamata. 
	Uz zahtjev stečajni upravitelj je sastavio zbroj tražbina koje se uzimaju u obzir pri diobi (diobni popis). Popis je izložen u pisarnici suda na uvid sudionicima. 
	Stečajni upravitelj će prije diobe javno objaviti zbroj tražbina i raspoloživi iznos iz stečajne mase koji će se raspodijeliti vjerovnicima. 
	Obzirom da je prilikom djelomične diobe stečajne mase, stečajni upravitelj vodio računa o izdvajanju novčanih sredstava za namirenje ostalih dospjelih obveza stečajne mase i novčanog iznosa koji bi pripao stečajnom vjerovniku drugog višeg isplatnog reda da njegova tražbina nije osporena, valjalo je temeljem čl. 183. st. 3. u vezi s čl. 441. st. 1. Stečajnog zakona (Narodne novine br. 71/15) riješiti kao u izreci. 

U Rijeci, 2. veljače 2018.
				 	   Stečajni sudac
                      		                        	Daniela Korlević 




UPUTA O PRAVNOM LIJEKU:
Protiv ovog rješenja dopuštena je žalba. Žalba se izjavljuje u dva primjerka u roku od osam dana od dostave prvostupanjskog rješenja. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova, a o žalbi odlučuje Visoki trgovački sud Republike Hrvatske.  

